東園
作者：張耒
朝代：宋

paragraphs: 堂中宴坐不妄出，堂外青春去如失。
小園十步綠如雲，一時桃李事已畢。
猶有荼蘼數朵在，未覺塵沙污玉質。
金沙格俗終可憐，膩白嬌紅如欲滴。
老夫睡起聽山禽，竹間林外紛嘲嘖。
筍生漸愜子猷願，梅熟未邀朱老喫。
翻書只作隨睡具，傾壺屢進忘憂物。
今春風雨稍依節，上田麥穗過數尺。
但知洗眼看世塗，莫厭終身守蓬蓽。